Глувци

Глувци — група на цицачи од редот на глодачи. Телесната должина се движи од 5 см (оризарски глушец, ''Micromys minutus'') до 48 см (стаорецот ''Phloeomys cumingi''). Распространети се секаде на Земјата (убиквитарни), а повеќето видови се наоѓаат во шумите од тропските и суптропските предели. Доведени се во Јужна Америка и на многу острови.
1 Општи одлики
Тие се големи сештојади. Глувците се активни навечер и ноќе. Повеќето водат полунадземен начин на живот, хранејќи се со семиња, а некои со животинска храна. Некои се синантропни животни (домашен глушец, некои стаорци). Се размножуваат во топлиот период од годината, а во домовите на луѓето во текот на целата година. Стануваат полово зрели на 1,5-3 месеци.
2 Значење за човекот
Глувците се природни носители на голем број паразити и причинители на многу зарази кај човекот и домашните животни, меѓу кои и опасни инфекции. Нанесуваат штети на земјоделските култури и шумарството, уништувајќи ги производите и храната. Најголема штета нанесуваат глувците од родот ''Mus'' (како на пример домашниот глушец ''Mus musculus'') и ''Microtus'' (''Microtus arvalis''). Мерките за контрола вклучуваат спречување на пристапот до храната, заплашување (создавачи на ултразвук: глувците го слушаат ултразвукот до 40 kHz) и регулација на бројноста со помош на стапици (познати некаде како ,,факови‘‘) и отрови.
Глувците дале огромен придонес во развитокот на науката. На овие животни се правени биолошки експерименти, се произвлеле противотрови и вакцини, се вршела проверка на дејството на лекарствата и други супстанци. Од 1990 година се создадени трансгенетски глувци. Со нив подобро се објаснува функционирањето на некој ген кој се испитува, или пак полесно се картира неговата активност.
3 Глушецот како тема во уметноста и во популарната култура
3.1 Глушецот како мотив во книжевноста
* „Како мајката глувчица му барала невеста на својот син“ - кавкаска народна приказна.* „Глувци“ - расказ на италијанскиот писател Дино Буцати.* „Стјуарт Литл“ - роман за деца на американскиот писател Елвин Б. Вајт од 1945 година.* „Се карале глувците“ — песна за деца на хрватскиот поет Григор Витез.* „Глувче“ — песна за деца на Григор Витез.* „Лавот, глушецот и лисицата“ - басна на старогрчкиот баснописец Езоп.* „Лавот и глушецот“ - басна на Езоп.* „Лавот и глушецот“ - басна на американскиот писател Емброуз Бирс.* „Лавот и глушецот (2)“ - басна на Емброуз Бирс.* „За глушецот“ (српски: ''О мишу'') - песна на српскиот поет Јован Јовановиќ-Змај.* „Итрото глувче“ — басна на Киро Донев.* „Тагата и жалоста на еден глушец“ (српски: ''Туга и жалост једнога миша'') - песна на српскиот поет Јован Јовановиќ-Змај.* „Марсовци и глувци“ - книга за деца на Славко Јаневски од 1959 година.* „Итрото глувче“ — басна на Бошко Смаќоски.* „Глувци и луѓе“ - роман на американскиот писател Џон Стајнбек.* „Семинар за глувци“ - расказ на бразилската писателка Лижија Фагундес Телес.* „Семинар за глувци“ - збирка раскази на бразилската писателка Лижија Фагундес Телес од 1977 година.* „Глушец и жена“ - расказ на американскиот писател Дилен Томас.* „Глувците на семоќниот бог“ - расказ на македонскиот писател Живко Чинго од 1963 година.
3.2 Глушецот како мотив во музиката
* „Три слепи глувчиња“ (англиски: ''Three blind mice'') - песна на американската рок-група Бич Бојс (''Beach Boys'') од 1967 година.* „Глушец во твојата дланка“ (англиски: ''Mouse In Your Hand'') — песна на британската рок-група Disciplin A Kitschme од 1998 година.* „Дури и глувците танцуваат“ (англиски: ''Even mice dance'') — композиција на францускиот џез-музичар Мишел Петручијани (''Michel Petrucciani'').
4 Наводи